เงินบาทเปิดตลาด 30.28/30
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.28/30 ขยับแข็งค่าเล็กน้อย
20 พ.ค. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.28/30 ขยับแข็งค่าเล็กน้อย
นักบริหารเงินของธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 30.28/30 บาท/ดอลลาร์ ปรับตัวแข็งค่าเล็กน้อยจากเปิดตลาดช่วงเช้าที่ระดับ 30.30/32 บาท/ดอลลาร์ โดยระหว่างวันปรับตัวในกรอบแคบๆ ที่ 30.25-30.30 บาท/ดอลลาร์ เนื่องจากยังไม่มีปัจจัยใหม่เข้ามา
"(เงินบาท)ปรับตัวแข็งค่าจากช่วงเช้าเล็กน้อย ระหว่างวันก็เคลื่อนตัวในกรอบแคบๆ" นักบริหารเงิน กล่าว
กระแสข่าวการเทขายทองคำของนายจอร์จ โซรอส ส่งผลให้เงินบาทอ่อนค่าไปก่อนหน้านี้แล้ว หลังนักลงทุนหันไปซื้อเงินดอลลาร์เพื่อนำไปซื้อทองคำเก็งกำไร โดยตลาดยังรอดูท่าทีที่ชัดเจนเรื่องการปรับอัตราดอกเบี้ยของสหรัฐและสหภาพยุโรป
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.4283/4287 ดอลลาร์/ยูโร ปรับตัวอ่อนค่าจากระดับ 1.4301/4307 ดอลลาร์/ยูโร ส่วนเงินเยนอยู่ที่ระดับ 81.53/56 เยน/ดอลลาร์ ปรับตัวแข็งค่าจากระดับ 81.62/63 เยน/ดอลลาร์
นักบริหารเงิน คาดว่า ทิศทางการเคลื่อนไหวของเงินบาทในสัปดาห์หน้ามองกรอบไว้ระหว่าง 30.20-30.40 บาท/ดอลลาร์